**PROIECT DE HOTARARE**

**Privind aprobarea declanșării procedurii de expropriere a imobilelor care constituie coridorul de expropriere aferent lucrării de utilitate publica de interes local la obiectivul de investiții**

**,, Amenajare parcare strada Carpați în municipiul Dej, județul Cluj ”**

**Primarul Municipiului Dej , Județul Cluj ,**

Având in vedere Referatul de specialitate nr. 35418 /09.12.2022 .al Arhitectului Șef, Compartiment Patrimoniu prin care se propune aprobarea declanșării procedurii de expropriere a imobilelor care constituie coridorul de expropriere aferent lucrării de utilitate de interes local la obiectivul de investiții ,, Amenajare parcare strada Carpați în municipiul Dej, județul Cluj ”

Luând in considerare prevederile art.2 alin (1) lit. a) , alin.(2˄ 1), alin (3) lit. d˄4) , ale art.3,ale art.4, ale art.5 alin.(1) si (3) , ale art.8 alin.(1) si ale art.9 alin.5 si (5') din Legea nr.255/2010 privind exproprierea pentru cauza de utilitate publica , necesara realizării unor obiective de interes național, județean si local , cu modificările si completările ulterioare , ale art.1 alin (2), (5) si (6) , ale art.4 alin. (2) lit b), c),d),e),f) si g) , alin.(7) si ale art.5 alin (1),(2) SI (3) si Normele metodologice de aplicare a Legii nr.255/2010 , aprobata prin Hotărârea Guvernului nr. Guvernului nr. 53/2011, cu modificările și completările ulterioare, ale Legii nr. 273/2006 privind finanțele publice locale și ale Ordinului nr. 700/2014 al Directorului General al Agenției Naționale de Cadastru și Publicitate Imobiliară;

Văzând Hotărârea nr. 128 din 11 .11.2022., prin care a fost aprobat Studiul de fezabilitate și indicatorii tehnico-economici pentru obiectivul de investiții ”Amenajare parcare strada Carpați în municipiul Dej, județul Cluj ”

Văzând Procesul- verbal nr. 6340/2022 al O.C.P.I. Cluj, prin care a fost recepționată Documentația plan topografic pentru investiția ”Amenajare parcare strada Carpați în municipiul Dej, județul Cluj ” și raportul de evaluare.

**HOTĂRĂȘTE:**

Art. 1. Se aprobă amplasamentul lucrării de utilitate publică de interes local la obiectivul de investiții ” Amenajare parcare strada Carpați în municipiul Dej, județul Cluj ” potrivit Documentației „ Plan topografic realizat în sistemul național de proiecție Stereografic 1970, în vederea identificării imobilelor ce se suprapun peste coridorul de expropriere avizat și recepționat de către O.C.P.I. Cluj prin Procesul-verbal nr. 6340/2022, ce face parte integrantă din prezenta hotărâre. – anexa 1

Art. 2. Se aprobă declanșarea procedurii de expropriere pentru cauză de utilitate publică de interes local, a imobilelor proprietate privată, situate pe amplasamentul prevăzut la art. 1.

Art. 3. Se aprobă lista imobilelor, a proprietarilor și a altor titulari de drepturi reale asupra imobilelor care se suprapun peste amplasamentul lucrării de utilitate publică de interes local la obiectivul de investiții ” Amenajare parcare strada Carpați în municipiul Dej, județul Cluj ” și sunt afectate de coridorul de expropriere, identificate pe baza evidențelor O.C.P.I. Cluj, conform anexei 2, ce face parte integrantă din prezenta hotărâre.

Art. 4. Se însușește Raportul de evaluare întocmit de SC OPTIMAL EVAL S.R.L pentru imobilele proprietate privată, afectate de coridorul de expropriere în vederea realizării obiectivului de investiții ” Amenajare parcare strada Carpați în municipiul Dej, județul Cluj ”. conform Anexei 3, ce face parte integrantă din prezenta hotărâre.

Art. 5. Se aprobă sumele individuale aferente despăgubirilor pentru imobilele proprietate privată, situate pe amplasamentul lucrării de utilitate publică de interes local, stabilite în baza raportului de evaluare, conform Anexei 4 , ce face parte integrantă din prezenta hotărâre.

Art. 6. Se aprobă alocarea de la bugetul Municipiului Dej a sumei de **1 955 600** lei, reprezentând valoarea aferentă despăgubirilor individuale prevăzute la art. 5 și virarea acesteia în termen de 30 de zile într-un cont bancar deschis pe numele Municipiului Dej la dispoziția proprietarilor de imobile afectate de coridorul de expropriere pentru realizarea lucrării de utilitate publică de interes local, pentru obiectivul de investiții ” Amenajare parcare strada Carpați în municipiul Dej, județul Cluj ”.

Art. 7. Planul cu amplasamentul lucrării de utilitate publică de interes local la obiectivul de investiții ” Amenajare parcare strada Carpați în municipiul Dej, județul Cluj ” si lista imobilelor ce urmează a fi expropriate, se aduc la cunoștință publică prin afișare la sediul Consiliului local al municipiului Dej și prin afișare pe pagina de internet a municipiului Dej ;

Art. 8. Intenția de expropriere a imobilelor cuprinse în coridorul de expropriere și lista imobilelor ce urmează a fi expropriate vor fi notificate prin poștă proprietarului imobilelor.

Art. 9. Cu îndeplinirea prevederilor hotărârii se încredințează Arhitectul Șef prin Compartimentul Patrimoniu Public si Privat și Serviciul de Urbanism si Amenajarea Teritoriului; Birou juridic; Serviciul buget contabilitate financiar gestiune; Serviciul Tehnic .

Primar

Morar Costan